CELEX: 62009CO0085
Language: mt
Date: 2009-10-29 00:00:00
Title: Digriet tal-Qorti tal-Ġustizzja (ir-Raba' Awla) tad-29 ta' Ottubru 2009. # Portela - Comércio de artigos ortopédicos e hospitalares Lda vs il-Kummisjoni tal-Komunitajiet Ewropej. # Appell - Responsabbiltà mhux kuntrattwali - Talba għal-kumpens tal-ħsara subita minħabba d-diversi ommissjonijiet tal-Kummissjoni fl-applikazzjoni tad-Direttiva 93/42/KEE - Nuqqas ta' rabta kawżali bejn l-ommissjonijiet allegati u l-ħsara subita mir-rikorrenti fil-kummerċjalizzazzjoni ta' termometri diġitali difettużi - Appell manifestament infondat. # Kawża C-85/09 P.

Digriet tal-Qorti tal-Ġustizzja (Ir-Raba’ Awla) tad-29 ta’ Ottubru 2009 – Portela vs Il‑Kummissjoni
      (Kawża C‑85/09 P)
      “Appell – Responsabbiltà mhux kuntrattwali – Talba għall-kumpens tad-dannu subit minħabba d-diversi ommissjonijiet tal-Kummissjoni fl-applikazzjoni tad-Direttiva 93/42/KEE
         – Nuqqas ta’ rabta kawżali bejn l-ommissjonijiet allegati u d-dannu subit mir-rikorrenti fil-kummerċjalizzazzjoni ta’ termometri
         diġitali difettużi – Appell manifestament infondat”
      
      1.                     Appell - Aggravji - Motivazzjoni insuffiċjenti jew kontradittorja - Portata tal-obbligu ta’ motivazzjoni - Motivazzjoni impliċita
            tal-Qorti tal-Prim’Istanza - Ammissibbiltà - Kundizzjonijiet (ara l-punti 31, 32)
      2.                     Responsabbiltà mhux kuntrattwali - Kundizzjonijiet - Illegalità - Dannu - Rabta kawżali - Assenza ta’ wieħed mir-rekwiżiti
            - Ċaħda tar-rikors għad-danni fit-totalità tiegħu (it-tieni paragrafu tal-Artikolu 288 KE) (ara l-punt 34)
      Suġġett
      
         
               Appell mid-digriet tal-Qorti tal-Prim’Istanza (It-Tmien Awla) tas-17 ta’ Diċembru 2009, Portela vs Il‑Kummissjoni (T‑137/07),
                  li permezz tiegħu l-Qorti tal-Prim’Istanza ċaħdet, parzjalment, bħala manifestament inammissibbli u, għall-bqija, bħala manifestament
                  infondata fid-dritt, talba intiża, b’mod prinċipali, sabiex il-Kummissjoni tiġi obbligata li taġixxi b’mod konformi mal-Artikolu
                  14b tad-Direttiva tal-Kunsill 93/42/KEE, tal-14 ta’ Ġunju 1993, dwar mezzi mediċi (ĠU Edizzjoni Speċjali bil-Malti, Kapitolu 13,
                  Vol. 12, p. 82), kif emendata bid-Direttiva 98/79/KE tal-Parlament Ewropew u tal-Kunsill, tas-27 ta’ Ottubru 1998, dwar il-mezzi
                  mediċi dijanjostiċi in vitro (ĠU Edizzjoni Speċjali bil-Malti, Kapitolu 13, Vol. 21, p. 319), billi tordna lill-kumpannija
                  ta’ ċertifikazzjoni TÜV Rheinland Product Safety GmbH, permezz tar-Repubblika Federali tal-Ġermanja, tinvoka, favur ir-rikorrenti,
                  l-assigurazzjoni obbligatorja għar-responsabbiltà ċivili prevista fil-punt 6 tal-Anness XI tad-Direttiva 93/42, konkluża mill-imsemmija
                  kumpannija u, jekk l-allegat dannu ma jistax jiġi kkumpensat permezz tat-talba prinċipali, sussidjarjament, talba għal kumpens
                  tad-dannu li r-rikorrenti subiet minħabba d-diversi ommissjonijiet tal-Kummissjoni.
               
            Dispożittiv
      
         
                  1)
               
               
                  
               
               
                  	L-appell huwa miċħud.
               
            
         
                  2)
               
               
                  
               
               
                  	Portela – Comércio de artigos ortopédicos e hospitalares Lda hija kkundannata għall-ispejjeż.